РЕГЛАМЕНТ (ЕО) № 458/2008 НА КОМИСИЯТА
от 26 май 2008 година
за изменение на Регламент (ЕО) № 2368/2002 на Съвета относно въвеждане на схема за сертифициране в рамките на Кимбърлийския процес за международна търговия с необработени диаманти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
Като взе предвид Регламент (ЕО) № 2368/2002 на Съвета от 20 декември 2002 г. относно въвеждане на схема за сертифициране в рамките на Кимбърлийския процес за международна търговия с необработени диаманти (1), и по-специално членове 19 и 20 от него,
като има предвид, че:
(1)
Председателят на схемата за сертифициране в рамките на Кимбърлийския процес, посредством известие от 20 ноември 2007 г., реши да прибави Република Конго към списъка с участници от 8 ноември 2007 г.
(2)
Приложение II следователно трябва да бъде изменено съответно.
(3)
България, Германия и Румъния информираха Комисията за изменения на данните за контакт на техните общностни органи.
(4)
Приложение III трябва да бъде съответно изменено,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 2368/2002 се заменя с приложение I към настоящия регламент.
Член 2
Приложение III към Регламент (ЕО) № 2368/2002 се заменя с приложение II към настоящия регламент.
Член 3
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 май 2008 година.